De syv utvalgte

De syv utvalgte (originaltittel: The Right Stuff) er en amerikansk historisk dramafilm fra 1983 regissert av Philip Kaufman. Filmen er en dramatisk skildring av Romkappløpet. Den følger treningen og prøvelsene til de syv første astronautene i USA som velges ut til Mercury-programmet. Hovedrollene spilles av Fred Ward, Dennis Quaid, Ed Harris, Scott Glenn og Sam Shepard. Filmen er basert på Tom Wolfes bok med samme tittel fra 1979. 

De syv utvalgte regnes som autentisk i sin beskrivelse av de historiske hendelsene.

Den ble meget godt mottatt av filmanmelderne, men ble ingen stor publikumssuksess. Den vant fire Oscar-priser.

 Handling 
Filmens handling starter i 1947 og amerikanernes forsøk på å bryte lydmuren på den øde flybasen Muroc Air Force Base ute i ørkenen i New Mexico. Mange på den tiden er av den oppfatning at det er umulig å fly raskere enn Mach 1, og at alle som prøver ville miste kontrollen over flyet og styrte i bakken, noe mange også gjør. Men den 14. oktober forandres det hele da Chuck Yeager, bryter lydmuren med det lille rakettflyet X-1. Bragden får imidlertid ingen publisitet fordi den hemmeligstemples av U.S. Air Force, som allerede var begynt å bli bekymret for forholdet til Sovjetunionen.

Handlingen flyttes så frem til 1953 ved samme flybase (nå omdøpt til Edwards Air Force Base), og derfra skildres forløpet, forberedelsene og gjennomføringen av Mercury-programmet. Programmet involverer syv astronauter, og det er disse som står i fokus for filmens videre handling.

 Om filmen 

 Popularitet og økonomi 
The Right Stuff ble ingen publikumssuksess. Den innbrakte bare $21,5 millioner i USA og endte på en 33.-plass over de mest innbringende filmene i USA i 1983.

Produksjonskostnadene var på $27 millioner.

 Filmanmelderne 
Den fikk meget god mottakelse av filmkritikerne. Den amerikansk filmkritikeren Roger Ebert gav den toppkarakter i sin anmeldelse i 1983, og i 2002 førte han den opp på sin liste over «Great movies». 

 Priser 
Filmen ble i 1984 tildelt fire Oscar-priser i kategoriene lyd-effekter, klipp, lyd og musikk. Den ble ytterligere nominert i fire kategorier (blant annet i kategorien beste film). Året etter vant den Bodilprisen. Den ble også tildelt en Blue Ribbon Award, KCFCC Award, ALFS Award (ved London Critics Circle Film Awards) og en Golden Reel Award.

Det kan også nevnes at den ble nominert til en WGA Award ved Writers Guild of America, Hugoprisen, Directors Guild of America, en Eddie ved American Cinema Editors og en Golden Globe (for beste dramafilm).

 Annet 
Filmen hadde en spesialvisning den 16. oktober 1983 ved Kennedy Center i Washington, D.C.. Den hadde allmenn premiere i USA 21. oktober 1983.

Den gikk på kino i Norge under  tittelen De syv utvalgte. Den ble utgitt på DVD i 2003 under originaltittelen.

 I rollene 

 Fred Ward som Gus Grissom
 Dennis Quaid som Gordon Cooper
 Ed Harris som John Glenn
 Scott Glenn som Alan Shepard
 Sam Shepard som Chuck Yeagerhttps://eu.usatoday.com/story/life/movies/2017/07/31/sam-shepard-showed-he-truly-had-the-right-stuff-chuck-yeager/525384001/
 Barbara Hershey som Glennis Yeager
 Lance Henriksen som Walter "Wally" Schirra
 Veronica Cartwright som Betty Grissom
 Pamela Reed som Trudy Cooper
 Jane Dornacker som Murch
 Mary Jo Deschanel som Annie Glenn
 Harry Shearer som NASA rekrutterer
 Jeff Goldblum som NASA rekrutterer
 Kim Stanley som Pancho Barnes
 Scott Paulin som Donald K. "Deke" Slayton
 Charles Frank som Scott Carpenter
 Donald Moffat som Visepresident Lyndon B. Johnson
 Levon Helm som Jack Ridley og fortelleren

 Scott Wilson som Scott Crossfield
 Kathy Baker som Louise Shepard
 Mickey Crocker som Marge Slayton
 Susan Kase som Rene Carpenter
 Mittie Smith som Jo Schirra
 Royal Dano som minister
 David Clennon som Liaison Man
 John P. Ryan som Sjef for romprogrammet
 Eric Sevareid som Seg selv
 William Russ som Slick Goodlin
 Robert Beer som President Dwight D. Eisenhower
 Peggy Davis som Sally Rand
 John Dehner som Henry Luce
 Royce Grones som Jack Woolams
 Chuck Yeager som Fred
 Anthony Munoz som Gonzales
 David Gulpilil som Urinnbygger

 Referanser 

 Eksterne lenker 


Kategori:Filmer fra 1983
Kategori:Dramafilmer fra USA
Kategori:Historiske filmer fra USA
Kategori:Eventyrfilmer fra USA
Kategori:Filmer om den kalde krigen
Kategori:Filmer om romfart
Kategori:Filmer basert på bøker
Kategori:Engelskspråklige filmer
Kategori:Filmer lagt til California
Kategori:Filmer satt til 1940-årene
Kategori:Filmer satt til 1950-årene
Kategori:Filmer satt til 1960-årene